گوستاڤ ئەدۆلف ڤۆن زانگن

گوستاڤ ئەدۆلف کارل فریدریش ئێرنست ڤۆن زانگن  (٧ی تشرینی دووەمی ١٨٩٢ – ١ی ئایاری ١٩٦٤) ژەنەراڵێکی ئەڵمانی بووە لە وێرماخت لە کاتی جەنگی جیھانیی دووەم و فەرماندەی سوپای پازدەھەم بووە لە ھۆڵەندا لە ساڵی ١٩٤٤ لە کاتی جەنگی جیھانیی دووەمدا. لەلایەن ئەڵمانیای نازییەوە خەڵاتی خاچی سوارچاکی خاچی ئاسنی بە گەڵاکانی بەڕوو پێبەخشرا.

 کارەکان 
ڤۆن زانگن لە ساڵی ١٨٩٢ لەدایکبووە، پەیوەندی بە سوپای ئەڵمانیاوە کردووە و لە جەنگی جیھانیی یەکەمدا خزمەت دەکات و خاچی ئاسنی وەرگرتووە.

لە جەنگی جیھانیی دووەمدا فەرماندەیی فیرقەی ١٧ی پیادەی بەرەی ڕۆژھەڵات بووە، ھەروەھا فەرماندەیی فەیلەقێکی سوپای لە فەڕەنسا لە ساڵی ١٩٤٣ و کەتیبەیەکی سوپای لە ئیتاڵیا پێش ئەوەی دەستنیشان بکرێت بۆ فەرماندەیی سوپای ١٥ لە بەرەی ڕۆژاوا. دوای داگیرکردنی پاساژ دی کالێ لەکاتی ھەڵمەتی ساڵی ١٩٤٤، ڤۆن زانگن ناچار بوو سوپاکەی خۆی چۆڵ بکات، لەگەڵ فیرقەی تری سوپا، لەودیو ڕووباری شێڵد بۆ دوورگەی والچێرن و باشووری بیڤلاند.

لە کاتی چۆڵکردنەکەدا و لەکاتی شەڕی شێڵد (٢ی تشرینی یەکەم–٨ی تشرینی دووەمی ١٩٤٤) ھیرشیان کرایە سەر. ھێزەکەی لە دژی پێشڕەوی ھاوپەیمانان لە ھۆڵەندا جێگیر کرد. لە ٢٤ی تشرینی یەکەمی ١٩٤٤ بارەگاکەی لە شاری دۆردرێخت لەلایەن ھێزی ئاسمانی شاھانە بۆردوومان کرا. لەکاتی ھێرشی ئاردەنس کە لە ١٦ی کانوونی یەکەمی ١٩٤٤ دەستی پێکرد، سوپای پانزەھەمی ئەو ئەرکی ڕووبەڕووبوونەوەی ھێزەکانی بەریتانیا و ئەمریکای لە باکووری بوولج پێدرا. لە نیسانی ١٩٤٥ لە شەڕی گیرفانی ڕووھر خۆی ڕادەست کرد.

 سەرچاوەکان 

پۆل:لەدایکبووانی ١٨٩٢
پۆل:مردووانی ١٩٦٤